भारत में जल्द लॉन्च होगी लग्जरी MPV, टोयोटा वेलफायर से होगा मुकाबला
भारत में जल्द लॉन्च होगी लग्जरी MPV, टोयोटा वेलफायर से होगा मुकाबला लक्जरी कार बनाने वाली जर्मन कंपनी मर्सिडीज-बेंज इंडिया ने ग्लोबल लेवल पर नई वी-क्लास को अनवील कर दिया है। भारत में इस कार को जल्द ही लॉन्च किया जाएगा।
लक्जरी कार बनाने वाली जर्मन कंपनी मर्सिडीज-बेंज इंडिया ने ग्लोबल लेवल पर नई वी-क्लास लाइनअप को अनवील कर दिया है। भारत में इन कारों को 2024 की शुरुआत में लॉन्च किया जाएगा।
यहां लग्जरी MPV सेगमेंट में इसका मुकाबला टोयोटा वेलफायर से होगा। कंपनी ने ट्वीट कर लाइनअप के फोटो शेयर किए हैं। कंपनी ने बताया कि नए मॉडलों में वी-क्लास, वी-क्लास मार्को पोलो, EQV, वीटो और ईवीटो शामिल हैं।
वी-क्लास लाइनअप के डिजाइन लेंग्वेज
नई वी-क्लास लाइनअप को कंपनी ने लंबे समय बाद अपडेट किया है। नई वी-क्लास लाइनअप की रीडिजाइन किया गया है। इसके फ्रंट प्रोफाइल में नए LED हेडलाइट्स, न्यू डिजाइन ग्रिल और अपडेटेड बंपर के साथ जरुरी अपडेट किए गए हैं। कार में एरोडायनामिक अलॉय व्हील का ऑप्शन भी दिया गया है।
 रियर में टेललाइट्स, निचले बम्पर और ग्लास एरिया में कुछ अपडेट के अलावा व्हीकल को काफी हद तक मौजुदा मॉडल की तरह ही रखा गया है।
इटीरियर डिजाइन और फीचर्स
इंटीरियर में एडवांस फीचर्स के साथ नया डैशबोर्ड लेआउट मिलता है, जो प्रीमियम फील देता है। ईक्यूवी, वी-क्लास और वी-क्लास मार्को पोलो में 12.3 इंच की डुअल वाइड स्क्रीन डिस्प्ले मिलते हैं। अन्य फीचर्स में एंबिएंट लाइटिंग, कनेक्ट टेक्नोलॉजी, ऑटो IRVM, वायरलेस एपल कारप्ले और एंड्रॉइड ऑटो, वायरलेस चार्जिंग, डुअल-सनरूफ और कई फीचर्स शामिल हैं।
वीटो और ईवीटो में सेमी-डिजिटल इंस्ट्रूमेंट क्लस्टर के साथ 10.25 इंच का टचस्क्रीन इंफोटेनमेंट सिस्टम मिलता है। इन मॉडलों में रिफ्लेक्टर हेडलाइट्स और ब्लैक बंपर भी मिलते हैं, क्योंकि स्टैंडर्ड और हाई ट्रिम्स में प्रोजेक्टर हेडलैंप मिलते हैं।
वी-क्लास लाइनअप में ADAS जैसे सेफ्टी फीचर्स
लाइनअप में सबसे बड़ा अपडेट सेफ्टी फीचर्स में किया गया है। इसमें एडवांस्ड ड्राइवर असिस्टेंस सिस्टम (ADAS) को एड किया गया है, जिसमें अटेंशन असिस्ट, रेन सेंसर सहित हेडलैंप असिस्ट, एक्टिव डिस्टेंस असिस्ट डिस्ट्रोनिक, क्रॉस-ट्रैफिक फंक्शन के साथ एक्टिव ब्रेक असिस्ट, ब्लाइंड स्पॉट असिस्ट, एक्टिव लेन कीपिंग असिस्ट, इंटेलिजेंट स्पीड असिस्ट और पार्क जैसे फीचर्स शामिल हैं।
वी-क्लास लाइनअप के मॉडलों का परफॉर्मेंस
मर्सिडीज ने इनमें से किसी भी मॉडल के पावरट्रेन और प्राइस के बारे में कोई जानकारी नहीं दी है। मीडिया रिपोर्ट्स के अनुसार, इनमें हल्के और मजबूत हाइब्रिड सिस्टम के साथ पेट्रोल और टर्बो डीजल इंजन के ऑप्शन के साथ पेश किया जाएगा। ऑल-इलेक्ट्रिक EQV में ट्विन इलेक्ट्रिक मोटर्स के साथ 90 kWh बैटरी पैक मिल सकता है, जिसे एक बार फुल चार्ज करने पर 450-500 किमी की रेंज मिल सकती है।